b'\n_START_ARTICLE_\nTaka-H\xc3\xa4til\xc3\xa4\n_START_PARAGRAPH_\nTaka-H\xc3\xa4til\xc3\xa4 on H\xc3\xa4meenlinnan 33. kaupunginosa, joka sijaitsee kaupungin it\xc3\xa4osassa valtatien 10 pohjoispuolella. Alue on p\xc3\xa4\xc3\xa4osin mets\xc3\xa4\xc3\xa4, mutta siell\xc3\xa4 on my\xc3\xb6s peltoalueita sek\xc3\xa4 v\xc3\xa4h\xc3\xa4ist\xc3\xa4 pientaloasutusta. Kaupunginosa rajautuu Ruununmyllyn, M\xc3\xa4sk\xc3\xa4l\xc3\xa4n, Kankaisten, Hangasm\xc3\xa4en ja Luhtialan kaupunginosiin ja Hattulan kuntaan. Pinta-alaltaan se on er\xc3\xa4s H\xc3\xa4meenlinnan suurimmista kaupunginosista. Taka-H\xc3\xa4til\xc3\xa4ss\xc3\xa4 sijaitsee puolustusvoimien Panssariprikaatin harjoitus- ja ampuma-alue.'